# Анатомични термини за местоположение

### от Уикипедия, свободната енциклопедия

ВНИМАНИЕ: Тази статия се нуждае от частичен или цялостен превод. Ако имате познания по използвания език, не се колебайте! Благодарим Ви, че помагате на Уикипедия!

Живите обекти непрекъснато се движат. За разлика от техническите обекти, тяхното поставяне в стандартно неподвижно положение изисква много време и труд. Понякога принудителното фиксиране на живите организми е съпроводено с реална опасност за живота на оператора (например при работа с хищни животни или с психично болни хора). Всичко това изисква медицинските и биологичните специалисти да разполагат с набор от термини за описание на посоките в живото тяло, които не зависят от неговото местоположение в пространството.

Анатомични посоки при куче

## [редактиране] Термини за описание на цялото тяло

- ляв (лат. sinister) - отнася се за лявата страна на описвания организъм, без значение от неговото местоположение спрямо наблюдателя
- десен (лат. dexter) - отнася се за дясната страна на описвания организъм, без значение от неговото местоположение спрямо наблюдателя
- повърхостен (на лат. superficialis,-e) - означава "по-близко до кожата"
- дълбок (на лат. profundus,-a,-um) - означава "по-далече от кожата"
- вътрешен (на лат. internus,-a,-um)
- външен (на лат. externus,-a,-um)

## [редактиране] Термини за описание на трупа

- краниално (от лат. cranium - череп) - означава "към главата", "по-близо до главата"; примери:
  - сърцето е разположен краниално (по-близо до черепа) от стомаха
  - стомахът е разположен краниално (по-близо до черепа) от таза
- каудално (от лат. cauda - опашка) - означава "към опашката", "по-близо до опашката" (при човека това означава "към опашните прешлени", "по-близо до опашните прешлени"); примери:
  - диафрагмата е разположена каудално (по-близо до опашката) от сърцето
  - стомахът е разположен каудално (по-близо до опашката) от диафрагмата
- дорзално(от лат. dorsum - гръб) - означава "към гърба", "по-близо до гърба"; примери:
  - пикочният мехур е разположен дорзално(по-близо до гърба) от простатната жлеза
  - гръбначният стълб е разположен дорзално(по-близо до гърба) от пикочния мехур
- вентрално (от лат. venter - корем) - означава "към корема", "по-близо до корема"; примери:
  - матката е разположена вентрално (по-близо до корема) от гръбначния стълб
  - пикочният мехур е разположен вентрално (по-близо до корема) от матката
- медиално (от лат. medium - среда) - означава "към средата на тялото", "по-близо до средата на тялото"; за среда на тялото се приема мислената равнина, която го разделя по дължина на две симетрични половини - лява и дясна; примери:
  - сърцето е разположено медиално(по-близо до средата) от белите дробове
  - белите дробове са разположени медиално(по-близо до средата) от ребрата
- латерално (от лат. latus, is - страна) - означава "странично", "по-далеч от средата на тялото"; за среда на тялото се приема мислената равнина, която го разделя по средата на две симетрични половини - лява и дясна; примери:
  - пикочопроводите се разделят латерално (по-близо до средата) от пикочния мехур
  - бъбреците са разположени латерално (по-близо до средата) от пикочопроводите

## [редактиране] Термини за описание на крайниците, опашката и половия член

- ляв и десен крайник - лат. Membrum sinister et Membrum dexter
- гръден и тазов крайник - лат. Membrum pectoralis et Membrum pelvinicum; това е официалната анатомична номенклатура, която заменя досегашните преден и заден (при животните), и горен, и долен (при човека).
- дистално (от лат. distalis - далечен) - означава "по-далече от мястото на свързване на израстъка с тялото"; примери:
  - коляното е разположено дистално от тазобедрената става
  - глезенът е разположен дистално от коляното
- проксимално (от лат. proximalis - близък) - означава "по-близко до мястото на свързване на израстъка с тялото"; примери:
  - лакътът е разположен проксимално от китката
  - рамото е разположено проксимално от лакътя
- краниално - означава "по-близо до предната страна на крайника"
- каудално - означава "по-близо до задната страна на крайника"
- медиално - означава "по-близо до вътрешната страна на крайника"
- латерално - означава "по-близо до външната страна на крайника"

## [редактиране] Термини за описание на артроподиума

- дорзално (от лат. dorsum manus - гръб на ръката и dorsum pedis - гръб на крака) - означава "по-близо до обратната страна на дланта или до обратната страна на стъпалото"
- воларно(от лат. vola manus - длан на ръката) - означава "по-близо до дланта на ръката или до стъпалната повърхност на крака"; в миналото същата посока на тазовия крайник се означаваше като "плантарно" (от лат. planta pedis - стъпало на крака)
- проксимално - означава "по-близо до китката или глезена"
- дистално - означава "по-далече от китката или глезена"
- медиално - означава "по-близо до І-ви пръст"
- латерално - означава "по-близо до V-ти пръст"

## [редактиране] Термини за описание на главата при животните

- рострално (от лат. rostrum - муцуна) - означава "по-близо до върха на носа"
- базално (от лат. basis - основа) - означава "по-близо до основата на главата"; означава се още и като "вентрално"; примери:
  - небцето е разположено базално (вентрално) от носната кухина
  - езикът е разположен базално (вентрално) от небцето

## [редактиране] Термини за описание на движенията

- флексия (от лат. flexio - сгъване) - означава свиване, намаляване на ставния ъгъл
- екстензия (от лат. extensio - разгъване) - означава разпъване, увеличаване на ставния ъгъл
- ротация (от лат. rotatio - въртене) - означава въртене
- аддукция (от лат. adductio - приближаване) - означава приближаване на крайника към трупа
- абдукция (от лат. abductio - отдалечаване) - означава отдалечаване на крайника към трупа
- пронация (от лат. pronatio) - означава завъртане на крайника около надлъжната му ос навътре към трупа
- супинация (от лат. suppinatio) - означава завъртане на крайника около надлъжната му ос навън от трупа

## [редактиране] Анатомични равнини

Анатомични равнини

### [редактиране] При животните и човека

- медианна (от лат. planum medianum - средна равнина) - мислена равнина, която разделя главата и тялото по дължина, на две симетрични половини - лява и дясна; медианната равнина е само една и лежи по средата на главата, шията, трупа и опашката
- парамедианни (от лат. para - около)- всички равнини, успоредни на медианната; разделят условно главата, трупа, и крайниците на медиални и латерални части

### [редактиране] При човека

- сагитални (от лат. sagitalis,-e) - мислени равнини, които разделят главата, тялото и крайниците на две половини - предна (вентрална) и задна (дорзална)
- трансверзални (от лат. transversus,-a,-um - напречен) - мислени равнини, които разделят тялото и крайниците на две половини - горна (краниална или проксимална) и долна (каудална или дистална)

### [редактиране] При животните

- сагитални (от лат. sagitalis,-e) - мислени равнини, които разделят главата, тялото и крайниците на две половини - предна (краниална) и задна (каудална)
- трансверзални (от лат. transversus,-a,-um - напречен) - мислени равнини, които разделят тялото и крайниците на две половини - горна (дорзална или проксимална) и долна (вентрална или дистална)

## [редактиране] Други термини

- преден (на лат. anterior) - означава също така и "горен"
- заден (на лат. posterior) - означава също така и "долен"
- вътрешен (на лат. inferior)
- външен (на лат. exterior)

Взето от „http://bg.wikipedia.org../../../%D0%B0/%D0%BD/%D0%B0/%D0%90%D0%BD%D0%B0%D1%82%D0%BE%D0%BC%D0%B8%D1%87%D0%BD%D0%B8_%D1%82%D0%B5%D1%80%D0%BC%D0%B8%D0%BD%D0%B8_%D0%B7%D0%B0_%D0%BC%D0%B5%D1%81%D1%82%D0%BE%D0%BF%D0%BE%D0%BB%D0%BE%D0%B6%D0%B5%D0%BD%D0%B8%D0%B5.html“.

Категории: Текущи преводи | Анатомия

##### Views

- Статия
- Беседа
- Текуща версия

##### Търсене